Ma pleit skuldig ná sy baba probeer verkoop | Maroela Media
Natasha Ramkisson-Kara, woordvoerder van die Nasionale Vervolgingsgesag, het gesê die vrou, Zama Bongiwe Madlala, het skuld beken op aanklagte van mensehandel, geldwassery en oortreding van die Kinderwet.
Die saak is tot 29 Februarie uitgestel, wanneer Madlala na verwagting gevonnis sal word.
Madlala is in Oktober deur die Valke in hegtenis geneem, nadat sy ŉ advertensie geplaas het waarin sy haar 19 maande oue babatjie vir R5 000 te koop aangebied het.
Iemand het die advertensie gesien en die polisie daarvan in kennis gestel. Die Valke het ŉ lokval vir haar gestel. ŉ Ontmoeting is gereël, die geld is aan haar oorhandig en sy het die baba aan die lede oorhandig, waarna sy dadelik in hegtenis geneem is. Die R5 000 is teruggekry en die baba is in die sorg van maatskaplike werkers geplaas.
Ramkisson-Kara het gesê Madlala is tans onder huisarres.
Fantastiese samewerking tussen publiek en Valke!! Mag die kind by ouers geplaas word wat ‘n kind waardig is.
Hoe siek wil jy wees?
Mag haar gewete haar ry vir altyd. As sy nie die kind wou het nie gee af vir aanneming, maar nee geld GELD GELD !!!